# Ammassalik Kommune

### Fra Wikipedia, den frie encyklopædi

Fakta om Ammassalik Kommune
Kommunesæde | Tasiilaq
Areal | 250.000 km²
Indbyggere | 3.018
Borgmester | Vittus Mikaelsen
Websted | www.ammassalik.gl

Ammassalik Kommune, grønlandsk Ammassalip Kommunia, er den sydligste af Østgrønlands to kommuner.

Kommunen blev oprettet den 1. januar 1963. Der var pr. 1. januar 2005 i alt 3.018 indbyggere i kommunen fordelt med 1.852 i byen Tasiilaq og 1.166 i de 5 bygder Kuummiut, Kulusuk, Tineteqilaaq, Sermiligaaq og Isertoq.

Kommunekontoret i Tasiilaq er en smuk, enkel og praktisk indrettet bygning. Den er mod sædvane i Grønland ikke resultatet af en dyr arkitektkonkurrence, men tegnet og opført af fagfolk indenfor byggebranchen.

Luftfoto af Ammassalik området

Kommunens samlede areal andrager 250.000 km2, hvilket er 5 gange Danmarks størrelse. Kommunen grænser i nord mod Ittoqqortoormiit Kommune, i vest mod Ilulissat Kommune, og i sydvest mod Nanortalik Kommune.

Året rundt er der flere ugentlige flyforbindelser til kommunen via Kangerlussuaq (Søndre Strømfjord), via Nerlerit Inaat (Konstabel Pynt) og via Reykjavik, Island. I sommertiden er der intensiv ruteflyvning mellem Reykjavik og Kulusuk med 1 til 3 fly dagligt. Besejlingssæsonen strækker sig fra juni til oktober

Ammassalik Museum har til huse i byens gamle kirke. Museet er et lokalt kulturhistorisk museum, og et af de yngste lokalmuseer i Grønland. Det blev taget i brug i 1990.

## [redigér] Eksterne henvisninger

- Kommunens hjemmeside
- Museet
- Foto af Kommunekontoret

Hentet fra "http://da.wikipedia.org../../../a/m/m/Ammassalik_Kommune_2ae1.html"

Kategorier: Grønlandske kommuner

##### Views

- Artikel
- Diskussion
- Nuværende version

##### Søg

##### Andre sprog

- English